wickkiey/tamil-wikipedia-chunked huggingface dataset:
# செல்லமே (தொலைக்காட்சி தொடர்)

## விருதுகள் மற்றும் பரிந்துரைகள்

| ஆண்டு | விருது | பரிந்துரை | பெறுநர் | பங்கு | முடிவு |
| --- | --- | --- | --- | --- | --- |
| 2010 | சன் குடும்பம் விருதுகள் | சிறந்த நடிகர் | சாக்சி சிவா | வடைமாலை |  |
| சிறந்த சகோதரர் | ராதாரவி | கடற்கரையன் |  |  |  |
| சிறந்த எதிர்மறை கதாபாத்திரம் | மாளவிகா அவினாஷ் | முத்தழகி |  |  |  |
| சிறந்த இயக்குநர் | சி.ஜே பாஸ்கர் |  |  |  |  |
| சிறந்த திரைக்கதை எழுத்தாளர் | சி.ஜே பாஸ்கர் |  |  |  |  |
| 2012 | சன் குடும்பம் விருதுகள் | சிறந்த சகோதரர் | ராதாரவி | கடற்கரையன் |  |
| சிறந்த நடிகை | ராதிகா சரத்குமார் | செல்லம்மா |  |  |  |
| சிறந்த துணை கதாபாத்திரம் ஆண் | வாசு விக்ரம் | கருப்பு |  |  |  |
| சிறந்த துணை கதாபாத்திரம் பெண் | மாளவிகா அவினாஷ் | முத்தழகி |  |  |  |
# செல்லமே (தொலைக்காட்சி தொடர்)

## சர்வதேச ஒளிபரப்பு

- இந்த தொடரை சன் தொலைக்காட்சி மற்றும் சன் தொலைக்காட்சி எச்டி (உயர் வரையறு தொலைக்காட்சி) மூலம் உலகம் முழுதுவதும் ((ஆசியா: இலங்கை, தென்கிழக்காசியா), ஐரோப்பா, அமெரிக்காக்கள், மத்திய கிழக்கு நாடுகள்) போன்ற நாடுகளிலும் ஒளிபரப்பானது.
- இந்த தொடரின் பகுதிகள் ராடன் மீடியா என்ற யூடியூப் அலைவரிசை மூலம் எப்பொழுது பார்க்க முடியும்.
- இலங்கையில் உள்ள தமிழ் தொலைக்காட்சி சேவையான சக்தி தொலைக்காட்சியில் இந்த தொடர் திங்கள் முதல் வெள்ளி வரை இரவு 8:30 மணிக்கு சிங்களம் உபதலைப்புடன் ஒளிபரப்பானது .
- ஐக்கிய இராச்சியத்தில் உள்ள தீபம் தொலைக்காட்சியில் திங்கள் முதல் வெள்ளி வரை இரவு 8:30 மணிக்கு ஒளிபரப்பானது.
# ஆசா அகர்வால்

**ஆசா அகர்வால்** (*Asha Agarwal*) முன்னாள் இந்திய பெண்கள் மாரத்தான் சாம்பியன் மற்றும் அருச்சுனா விருது பெற்ற வீராங்கனை ஆவார்.  
ஆசா அகர்வால் சனவரி 27, 1985 இல் ஆங்காங்கு நாட்டில் நடைபெற்ற மராத்தான் போட்டியில் வென்றார். செப்டம்பர் 1985 இல் யகார்த்தாவில் நடைபெற்ற தடகளப் போட்டிகளில் தங்கம் வென்றார், பந்தய தொலைவை 2 மணி 48 minutes நிமிடங்கள் மற்றும் 51 வினாடிகளில் ஓடி முடித்தார். இதுவே அவருடைய சாதனையாக இருக்கிறது. 1989 ஆம் ஆண்டு தில்லி நகரில் நடைபெற்ற நீண்ட தொலைவு நடைப் போட்டியிலும் இவர் வென்றார். 1986 ஆம் ஆண்டு டிரினிடாட்டில் நடைபெற்ற மராத்தான் போட்டியில் ஒடிய 26 பேரில் 2 மணி 50 நிமிடங்களுக்குள் ஓடி முடித்த எட்டு பேரில் இவரும் ஒருவராவார்.
# சங்கீத வாத்யாலயா

**சங்கீத வாத்யாலயா** (*Sadgeetha vadyalaya*) என்பது சென்னையின் அண்ணா சாலைப் பகுதியில் அமைந்துள்ள ஒரு இசைக்கருவிகள் காட்சிக் கூடமாகும். இங்கு பண்டைய அரிய வகை இசைக்கருவிகள் உள்ளிட்ட 400 இசைக்கருவிகள் இங்கு பாதுகாத்து காட்சிக்கு வைக்கப்பட்டுள்ளன. இது மத்திய ஜவுளி அமைச்சகத்தின் கீழ் செயல்படும் கைவினைப் பொருட்கள் மேம்பாட்டு ஆணையர் அலுவலகத்தின் கட்டுப்பாட்டில் செயல்படுகிறது.
# சங்கீத வாத்யாலயா

## வரலாறு

இந்த காட்சிக்கூடமானது 1956இல் சென்னை ராஜாஅண்ணாமலை மன்றத்தில் சாம்பமூர்த்தி என்ற இசை வித்வானால் தொடங்கப்பட்டது ஆகும். இந்த கண்காட்சிக் கூடத்தை இந்தியாவின் முதல் குடியரசுத் தலைவரான ராஜேந்திர பிரசாத் திறந்து வைத்தார். பிறகு, சில காரணங்களால் பெரம்பூர் மில்லர்ஸ் சாலைக்கும், மயிலாப்பூர் முண்டகக்கண்ணி அம்மன்கோயில் தெருவுக்கும் இடம் மாறிய இக்காட்சிக்கூடமானது. இறுதியாக 2000இல் அண்ணாசாலை, டிவிஎஸ் பேருந்து நிலையம் அருகே மாற்றப்பட்டு, செயல்பட்டு வருகிறது.  
இக்காட்சிக்கூடத்தில் பழங்காலத்தில் இருந்த வில் யாழ், மகர யாழ், மச்ச யாழ், பேரியாழ், செங்கோட்டு யாழ் போன்ற இசைக்கருவிகளும், வீணை, தம்புரா, மிருதங்கம், தவில், நாதஸ்வரம், தபேலா, வயலின், கிடார் உள்ளிட்ட நூற்றுக்கனக்கான இசைக் கருவிகள் காட்சிக்கு வைக்கப்பட்டுள்ளன. இக்காட்சிக் கூடத்தை தில்லிக்கு இடம்மாற்றம் செய்து தில்லி பிரகதி மைதானத்தில் கண்காட்சியாக வைக்க ஏற்பாடு செய்யப்பட்டுள்ளதாக தகவல் வெளியானது. இதை எதிர்த்து தொடரப்பட்ட வழக்கில் இந்த காட்சிக்கூடத்தை இடம் மாற்ற சென்னை உயர் நீதிமன்றம் இடைக்காலத் தடை விதித்தது.
# மெட்டி ஒலி

**மெட்டி ஒலி** என்பது 8 ஏப்ரல் 2002 முதல் 18 ஜூன் 2005 ஆம் ஆண்டு வரை சன் தொலைக்காட்சியில் திங்கள் முதல் வெள்ளி வரை ஒளிபரப்பான குடும்ப சார்ந்த தொலைக்காட்சி நாடகத் தொடர் ஆகும். இது தமிழ்த் தொலைக்காட்சி வரலாற்றில் மிகவும் புகழ் பெற்ற தொடர்களில் ஒன்றாகும்.  
இந்த தொடரில் டெல்லி குமார், காவேரி, காயத்தி சாஸ்திரி, வனஜா, உமா மகேஸ்வரி, ரேவதி பிரியா, போஸ் வெங்கட், ராஜகாந்த், திருமுருகன் சேத்தன் ஆகியோர் முதன்மை கதாபாத்திரத்தில் நடிக்க, சினி டைம்ஸ் எண்டர்டெயின்மெண்ட் நிறுவனம் சார்பில் இயக்குநர் திருமுருகன் என்பவர் கதை எழுதி மற்றும் இயக்கியுள்ளார். தமிழ்நாடு அரசு மற்றும் கலைமாமணி விருது போன்ற பல விருதுகளைப் பெற்றது.  
இந்த தொடர் 18 ஜூன் 2005 ஆம் அன்று 811 அத்தியாயங்களுடன் நிறைவு பெற்றது. இந்த தொடரின் மாபெரும் வெற்றியைத் தொடர்ந்து 2008 ஆம் ஆண்டு மற்றும் 20 ஏப்ரல் 2020 ஆம் ஆண்டு மறு ஒளிபரப்பு செய்யபப்பட்டது.
# மெட்டி ஒலி

## கதை சுருக்கம்

இந்த தொடரின் கதை சிதம்பரம் என்ற தந்தை தாய் இல்லாத தனது ஐந்து மகள்களையும் நன்றாக வளர்த்து ஒரு நல்ல குடும்பத்தில் திருமணம் செய்து வைக்கின்றார். புகுந்த வீடு சென்ற மகள்கள் அவர்களின் வாழ்க்கையில் மாமியார், கணவன், நாத்தனர், உறவினர்கள் போன்றவர்களால் வரும் பிரச்சனைகளை எப்படி எதிர்கொண்டு வாழ்கின்றார்கள் என்பதை விளக்குகின்றது.
# மெட்டி ஒலி

## நடிகர்கள்

### முதன்மை கதாபாத்திரம்

- டெல்லி குமார் - சிதம்பரம்
- மிகவும் பொறுமையான மனிதர் மற்றும் பாசமான தந்தை.
- காவேரி - தனலட்சுமி போஸ் 'தனம்'
- சிதம்பரத்தின் மூத்த மகள் மற்றும் போஸ்சின் மனைவி.
- காயத்தி சாஸ்திரி - சரோஜா மாணிக்கம் 'சரோ'
- சிதம்பரத்தின் இரண்டாவது மகள் மற்றும் மாணிக்கத்தின் மனைவி.
- வனஜா - லீலாவதி ரவி 'லீலா'
- சிதம்பரத்தின் மூன்றாவது மகள் மற்றும் ரவியின் மனைவி.
- உமா மகேஸ்வரி - விஜயலட்சுமி கோபிகிருஷ்ணன் 'விஜி'
- சிதம்பரத்தின் நான்காவது மகள் மற்றும் கோபியின் மனைவி.
- ரேவதி பிரியா - பவானி
- சிதம்பரத்தின் ஐந்தாவது மகள், சிங்கப்பூரில் ஆசிரியராக இருக்கின்றார்.
- போஸ் வெங்கட் - போஸ்
- சிதரபரத்தின் மனைவியின் தம்பி, தனத்தின் கணவன், ஒரு சோடா கடை வைத்து தொழில் செய்கின்றார்.
- சேத்தன் - மாணிக்கம்
- சரோஜாவின் கணவன், தாய் ராஜம் சொல்லை தாண்டாதவன்.
- ராஜகாந்த் - ரவி
- லீலாவின் கணவன், சுமதியின் முன்னாள் கணவன், மனைவி மீது எப்போதும் சந்தேகம் பிடிக்கும் குணம் கொண்டவன்.
- திருமுகன் - கோபிகிருஷ்ணன்
- விஜின் கணவன்
# மெட்டி ஒலி

## நடிகர்கள்

### மாணிக்கம் குடும்பத்தினர்

- சாந்தி வில்லியம்ஸ் - ராஜம்
- மாணிக்கம், செல்வம் மற்றும் நிர்மலாவின் தாய். மகனின் பாசத்தை வைத்து மருமகளை கொடுமை செய்யும் கதாபாத்திரம்.
- விஷ்வா - செல்வம்
- ராஜத்தின் இரண்டாவது மகன், மாணிக்கம் மற்றும் நிர்மலாவின் சகோதரன். நல்ல குணம் கொண்டவன்.
- ரித்தியா அருணா தேவி - நிர்மலா
- ராஜத்தின் ஒரே மகள் மற்றும் சந்தோஷின் முன்னாள் மனைவி.
- சண்முகசுந்தரி - காமாட்சி
- மாணிக்கத்தின் வீட்டு முதலாளி.
- வி. திருசெல்வம் - கனகராஜ் (சந்தோஷ்)
- நிர்மலாவின் முன்னாள் கணவர்
- கிருத்திகா - அருந்ததி
- செல்வத்தின் முன்னாள் மனைவி
# மெட்டி ஒலி

## நடிகர்கள்

### ரவி குடும்பத்தினர்

- ஜெயமணி - (ரவியின் தந்தை)
- காயத்ரி பிரியா - சுமதி
- ரவியின் முன்னாள் மனைவி.
- சுப்பிரமணியம் - (சுமதியின் தந்தை)
# மெட்டி ஒலி

## நடிகர்கள்

### கோபி குடும்பத்தினர்

- வியட்நாம் வீடு சுந்தரம் - கதிரேசன் (கோபியின் தந்தை)
- ரங்கதுரை - (கோபியின் சகோதரியின் கணவர்)
- விஜய் ராஜ் (கோபியின் தங்கையின் கணவர்)
- லதா ராவ் - கவிதா (கோபியின் சகோதரி)
- கர்ணா - குமார் (கோபியின் சகோதரன்)
# மெட்டி ஒலி

## நடிகர்கள்

### துணைக் கதாபாத்திரங்கள்

- தீபா வெங்கட் - சீதா லட்சுமி
- சாதனா - (சீதாலட்சுமியின் அத்தை)
- சஞ்சீவ் - இளங்கோ
- நீலிமா ராணி - சக்தி
- சிந்து - சரளா ராமசந்திரன்
- ராமசந்திரன் - ராமசந்திரன்
- சாய் மாதவி - நர்மதா
- தீபா சங்கர் - மீனா
- வர்ஷினி - மல்லிகா
- ராணி - ரம்யா
# மெட்டி ஒலி

## தயாரிப்பு

### படப்பிடிப்பு

இந்தத் தொடர் தமிழ்நாட்டில் சென்னை, அழகன்குளத்தில் படமாக்கப்பட்டது. இருப்பினும், இது சிங்கப்பூர், மலேசியா மற்றும் நியூயார்க் நகரம் போன்ற வெளிநாட்டு இடங்களிலும் படமாக்கப்பட்டது.
# மெட்டி ஒலி

## மதிப்பீடுகள்

இந்த தொடர் 23 முதல் 26 சதவீதமான இலக்கு அளவீட்டுப் புள்ளியை கொண்ட இந்திய மற்றும் தமிழ் தொடர்களில் ஒன்றாகும். இது அதன் ஒளிபரப்பான நேரத்தில் ஒட்டுமொத்தமாக 48.3 % இலக்கு அளவீட்டுப் புள்ளியின் உச்ச மதிப்பீட்டைப் பெற்றது. இறுதி அத்தியாயம் சன் தொலைக்காட்சியில் 40 %இலக்கு அளவீட்டுப் புள்ளியை பெற்றது.
# மெட்டி ஒலி

## மறு ஆக்கம்

- கன்னடம் :
- இந்த தொடர் கன்னட மொழியில் 'மங்கல்யா' என்ற பெயரில் மறு ஆக்கம் செய்யப்பட்டு உதயா தொலைக்காட்சியில் ஒளிபரப்பானது.
- மலையாளம் :
- இது செப்டம்பர் 16, 2004 - ஜனவரி 2, 2009 ஆம் ஆண்டு வரை மலையாள மொழியில் 'மின்னிகிட்டு' என்ற பெயரில் மறு ஆக்கம் செய்யப்பட்டு சூர்யா தொலைக்காட்சியில் ஒளிபரப்பானது. இது சூர்யா தொலைக்கடசியில் 1000 அத்தியாயங்களை கடந்து ஒளிபரப்பான முதல் தொடர் ஆகும்.
- இந்தி :
- இது இந்தி மொழியில் 'சுப விவாக' என்ற பெயரில் மறு ஆக்கம் செய்யபப்ட்டு 2012 ஆம் ஆண்டு ஜீ தொலைக்காட்சியில் ஒளிபரப்பானது.
- தெலுங்கு மொழி :
- தெலுங்கு மொழியில் 'அக்ஷந்தலு' என்ற பெயரில் ஜெமினி தொலைக்காட்சியில் 2014 ஆம் ஆண்டு ஒளிபரப்பானது.
# மெட்டி ஒலி

## மொழி மாற்றம்

- இந்த தொடர் தெலுங்கு மொழியில் 'மெத்தலா சவ்வடி' என்ற பெயரில் மொழி மாற்றம் செய்யப்பட்டு ஜெமினி தொலைக்காட்ச்சியில் ஒளிபரப்பானது.
# மெட்டி ஒலி

## சர்வதேச ஒளிபரப்பு

- இந்த தொடரை சன் தொலைக்காட்சி மூலம் உலகம் முழுதுவதும் (ஆசியா: இலங்கை, தென்கிழக்காசியா), ஐரோப்பா, அமெரிக்காக்கள், மத்திய கிழக்கு நாடுகள் போன்ற நாடுகளில் பார்க்க முடியும்.
- இந்த தொடரின் அத்தியாயங்கள் திரு டிவி மற்றும் மூன் டிவி போன்ற யூடியூப் இணையம் அலைவரிசை மூலமாகவும் பார்க்க முடியும்.
- இலங்கை நாட்டில் சக்தி தொலைக்காட்சியில் திங்கள் முதல் வெளிவரை இரவு 7:30 மணிக்கு ஒளிபரப்பானது.
- மலேசியா நாட்டு தொலைக்காட்சியான என் டிவி 7 என்ற தொலைக்காட்சி யிலும் ஒளிபரப்பானது.
# மாபெரும் இந்துக் கோயில்களின் பட்டியல்
| 18 | புரி ஜெகன்நாதர் கோயில் | 37,000 | புரி | The Jagannath Temple in Puri is a famous இந்துக் கோவில் dedicated to Jagannath (விஷ்ணு) in the coastal town of புரி in the state of ஒடிசா, இந்தியா. The name Jagannath (Lord of the Universe) is a combination of the சமசுகிருதம் words *Jagat* (Universe) and *Nath* (Lord of). |
| 19 | பிர்லா மந்திர் | 30,000 | தில்லி | The Laxminarayan Temple (also known as the *Birla Mandir*) is a இந்துக் கோவில் dedicated to Laxminarayan in தில்லி, இந்தியா. The temple is built in honour of லட்சுமி (இந்துக் கடவுள்) (தேவி of wealth) and her consort நாராயணன் என்ற சொற்பொருள் (விஷ்ணு, Preserver in the மும்மூர்த்திகள்). The temple was built in 1622 by Vir Singh Deo and renovated by Prithvi Singh in 1793. During 1933-39, Laxmi Narayan Temple was built by Baldeo Das Birla of Birla family. Thus, the temple is also known as Birla Mandir. The famous temple is accredited to have been inaugurated by மோகன்தாசு கரம்சந்த் காந்தி in 1939. At that time, Gandhi kept a condition that the temple would not be restricted to the Hindus and people from every caste would be allowed inside. Since then, funds for further renovations and support have come from the Birla family. |
# அமீனா ஹுசைன்

**அமீனா ஹுசைன்** (Ameena Hussein) 1964இல் இலங்கையில் பிறந்த ஒரு சமூகவியலாளர், நாவலாசிரியர் மற்றும் ஆசிரியர் ஆவார். இவரது படைப்புகளில் "*பிப்ட்டீன்*" மற்றும் " *ஜில்ஜி*" போன்றவை குறிப்பிடத்தக்கவை.
# சுயசரிதை

அமீனா ஹுசைன் 1964 இலங்கையில் கொழும்பிலுள்ள கொள்ளுப்பிட்டி பிரதேசத்தில் பிறந்தார். அவரது தந்தை மதி ஹுசைன் ஒரு வழக்கறிஞர் அவரது தாய் மரீனா கபூர் ஆவார். அமீனாவுக்கு ஒரு தங்கை உள்ளார். இத்தம்பதிகளின் இரு புதல்விகளுக்கும் இள வயதிலேயே வாசிப்புப் பழக்கத்தை ஏற்படுத்தி திறமையை வளர்ப்பதில் அக்கறை செலுத்தினர். அமீனா கொள்ளுப்பிட்டியில் உள்ள புனித பிரிஜட் கன்னியர் மடத்தில் கல்வியை தொடர்ந்தார். இவர் கல்வியில் மெல்ல கற்பவராகவே இருந்தார்.
# இலக்கியத்துறை

அமீனா ஹுசைன் இயல்பாகவே மெல்ல எழுதுபவராக இருந்தார். இதனால் இவரது முதலாவது நாவலான "தி மூன் இன் தி வாட்டர்" என்பதை எழுத எட்டு ஆண்டுகள் எடுத்துக்கொண்டார். அவரது முதலாவது நாவல் சர்வதேச அங்கீகாரத்தை வென்றது. *ஆசிய இலக்கியப் பரிசு (2007) * பட்டியலிலும் அது இடம்பெற்றமை குறிப்பிடத்தக்கது. இவரின் இரு சிறுகதைத் தொகுதிகள் விருதுகளைப் பெற்றது. அவை " பிப்ட்டீன்" மற்றும் " ஜில்ஜி" ஆகும். " பிப்ட்டீன்" 1999 இல் கிரேட்டியன் விருதிற்காக பட்டியலிடப்பட்டு, அதே ஆண்டில் சர்வதேச டப்ளின் இலக்கிய விருதிற்கும் பரிந்துரைக்கப்பட்டது. சிறுகதைகள் எழுதுவதோடு தவிர "மில்க் ரைஸ்", "மில்க் ரைஸ் 2 " மற்றும் "தி வாம்பயர் அம்பயர்"' போன்ற குழந்தைகளுக்கான நூல்களையும் ஹுசைன் வெளியிட்டுள்ளார்.
# இலக்கியத்துறை

## சமூகப்பணி

அரசு அல்லாத பல சர்வதேச மனித உரிமைகள் அமைப்புகளுக்கு ஆலோசகராகப் பணிபுரிந்தார். குறிப்பாக, அவர் * "சம் டைம்ஸ் தேர் ஈஸ் நோ பிளட்* என்ற அமைபிற்கு ஆசிரியராக இருந்தார், இது சர்வதேச ஆய்வு மையம் மூலம் கிராமப்புற பெண்களைக் கணக்கெடுக்கும் அமைப்பாகும். 2003 ஆம் ஆண்டில், இலங்கையில் எதிர்கால மற்றும் எழுச்சி எழுத்தாளர்களை ஊக்குவிப்பதற்காக அவர் தனது கணவர் சாம் பெரேராவுடன் இணைந்து *பெரேரா-ஹுசைன் பப்ளிஷிங் ஹவுஸ்* என்ற அமைப்பை ஏற்படுத்தினார்.
# இமோகோலைட்டு

**இமோகோலைட்டு** (*Imogolite*) என்பது Al<sub>2</sub>SiO<sub>3</sub>(OH)<sub>4</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். அலுமினியம் சிலிக்கேட்டு களிமண் கனிமம் என்று இது வகைப்படுத்தப்படுகிறது. எரிமலைச் சாம்பலிலிருந்து தோன்றும் மண்ணில் இக்கனிமம் காணப்படுகிறது. முதன் முதலில் சப்பான் நாட்டின் கையூசு மாகாணத்தில் 1962 ஆம் ஆண்டு இமோகோலைட்டு கண்டறியப்பட்டது. சப்பானிய மொழியில் பழுப்பு மஞ்சள் நிற மண் என்ற பொருள் கொண்ட இமோகோ என்ற சொல்லிலிருந்து இமோகோலைட்டு என்ற பெயர் வருவிக்கப்பட்டுள்ளது. அல்லோபேன், குவார்ட்சு, கிரிசுட்டோபேலைட்டு, கிப்சைட்டு, வெர்மிகியுலைட்டு, லிமோனைட்டு போன்ற கனிமங்களுடன் சேர்ந்து இக்கனிமமும் காணப்படுகிறது.
# ஜி. கே. வெங்கடேசு

**குருசாலா கிருஷ்ணதாஸ் வெங்கடேஷ் (ஜி.கே.வி)** (*G. K. Venkatesh*, 21 செப்டம்பர் 1927 – 13 நவம்பர் 1993) என்பவர் கன்னட திரையுலகில் இசை அமைப்பாளராக பணியாற்றியுள்ளார். இவர் 1960 களில், 1970 களில் மற்றும் 1980 களில் புகழ்பெற்ற இசைகளை அமைத்துள்ளார். தென்னிந்திய மொழிகளான தமிழ், மலையாளம், தெலுங்குத் திரைப்படங்களில் பணியாற்றினார்.  
இவரிடம் இளையராஜா உதவியாளராகப் பணியாற்றினார். 200 திரைப்படங்களுக்கும் மேற்பட்ட திரைப்படங்களுக்கு இருவரும் இணைந்திருந்த போது ஜிகேவி இசையமைத்துள்ளார்.
# ஜி. கே. வெங்கடேசு

## இசையமைத்த தமிழ்த் திரைப்படங்கள்

1. நானும் மனிதன் தான்
1. தாயின் கருணை
1. தென்னங்கீற்று
1. யாருக்கும் வெட்கமில்லை
1. நெஞ்சில் ஒரு முள்
1. பெண்ணின் வாழ்க்கை
1. சின்னஞ்சிறு கிளியே
1. கண்ணில் தெரியும் கதைகள்
1. மல்லிகை மோகினி
1. தைரியலட்சுமி
1. முருகன் காட்டிய வழி
1. பொண்ணுக்கு தங்க மனசு
1. இரத்த பேய்
1. சபதம்
1. மகளே உன் சமத்து
1. பாவ மன்னிப்பு
1. படித்தால் மட்டும் போதுமா
1. தெய்வத் திருமணங்கள்
# ஜி. கே. வெங்கடேசு

## இவற்றையும் காண்க

- கன்னடத் திரையுலகம்
# ஜி. கே. வெங்கடேசு

## ஆதாரங்கள்

- Masreo G.K.Venkatesh
# இரும்பு(III) பைரோபாசுபேட்டு

**இரும்பு(III) பைரோபாசுபேட்டு** (*Iron(III) pyrophosphate*) என்பது Fe<sub>4</sub>(P<sub>2</sub>O<sub>7</sub>)<sub>3</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும்.
# இரும்பு(III) பைரோபாசுபேட்டு

## தயாரிப்பு

இரும்பு(III) மெட்டாபாசுபேட்டையும் இரும்பு(III) பாசுபேட்டையும் 1:3 என்ற விகிதவியல் அளவுகளில் ஆக்சிசன் முன்னிலையில் சூடுபடுத்தும் போது நீரற்ற இரும்பு(III) பைரோபாசுபேட்டு உருவாகிறது. இரும்பு(III) நைட்ரேட்டு நோனா ஐதரேட்டுடன் பாசுபாரிக் அமிலத்தைச் சேர்த்து வினைபுரியச் செய்து வினைபடு பொருள்களை தயாரித்துக் கொள்ள முடியும் .
கீழ்கண்ட வினையின் வழியாகவும் இரும்பு(III) பைரோபாசுபேட்டைத் தயாரிக்க முடியும் :  
: 3 Na<sub>4</sub>P<sub>2</sub>O<sub>7</sub>(aq) + 4 FeCl<sub>3</sub>(aq) → Fe<sub>4</sub>(P<sub>2</sub>O<sub>7</sub>)<sub>3</sub>(s) + 12 NaCl(aq)
# மனதிலே ஒரு பாட்டு

***மனதிலே ஒரு பாட்டு*** (English : A song in heart) என்பது 1995 தமிழ் காதல் திரைப்படம் ஆகும். ஞானமொழி இதனை இயக்கியுள்ளார். விக்னேஷ், சாரதா ப்ரீத்தா, சுக்ரன் ஆகியோர் முக்கிய கதாபாத்திரங்களில் நடித்திருக்கின்றனர். ரகுவரன், வினு சக்ரவர்த்தி, வெண்ணிற ஆடை மூர்த்தி, சின்னி ஜெயந்த், சங்கீதா போன்றோர் நடித்துள்ளனர். 3 மார்ச் 1995 இல் வெளிவந்தது. இத்திரைப்படத்திற்கு இளையகங்கை இசையமைத்துள்ளார்.
# மனதிலே ஒரு பாட்டு

## நடிகர்கள்

விக்னேஷ், சாரதா ப்ரீத்தா, சுக்ரன், ரகுவரன், வினு சக்ரவர்த்தி, வெண்ணிறாடை மூர்த்தி, சின்னி ஜெயந்த், சங்கீதா, என்னத்த கன்னையா, ஆஷா, சுஜாதா, மயில்சாமி, குமரேசன், ராஜேஷ், விஸ்வநாத் , விஜய், ஜெமினி ஸ்ரீதர், ஈரோடு சுரேஷ், பழனி, பீட்டர் ஹெய்ன்
# மனதிலே ஒரு பாட்டு

## கதைச்சுருக்கம்

கல்லூரியில் பயிலும் மாணவன் ஆனந்த் (விக்னேஷ்), தன் நண்பன் அக்பருடன் விடுதி ஒன்றில் வசித்து வருகிறான். ஆனந்திற்கு குடும்பம் இல்லாத காரணத்தினால், தன் படிப்பு செலவிற்கு பகுதி நேர வேலை செய்கிறான் ஆனந்த். கல்லூரியில், ஜோதி மற்றும் சுக்ரனை சந்திக்க நேரிடுகிறது. பணக்காரக் குடும்பத்தைச் சேர்ந்த ஜோதி, தன் தாய் (சங்கீதா) மற்றும் அசோக் மாமாவுடன் வாழ்ந்து வருகிறாள். பகலில் பெண்களை கேலி செய்தும், இரவில் மது குடித்தும் நாட்களை கழிக்கிறான் சுக்ரன். ஜோதியும் ஆனந்தும் விரும்பினாலும் காதலை வெளிப்படுத்தவில்லை. சுக்ரனும் ஜோதியை விரும்பினான். ஆனந்தின் படிப்பு செலவிற்கு உதவிய ஜோதியை கண்டு கோபம் கொண்டு ஆனந்துடன் சண்டை இடுகிறான் சுக்ரன். சண்டையை தடுத்தி நிறுத்தி, ஆனந்திடம் ஜோதி காதலை வெளிப்படுத்த, அதை தங்க முடியாமல் ஜோதி வீட்டில் அந்த காதல் விஷயத்தை சொல்லிவிடுகிறேன் சுக்ரன். ஜோதியின் வீட்டில் அந்த காதலை ஏற்கவில்லை. படிப்பை நிறுத்தி வீட்டில் அடைத்து, ஆனந்தை மறக்க சொல்கிறாள் ஜோதியின் தாய். இந்நிலையில், மாமா அசோக் ஜோதியை திருமணம் செய்ய முடிவு செய்கிறார். இறுதியில், ஜோதியை யார் திருமணம் செய்தார் எனபதே மீதிக் கதையாகும்.
# மனதிலே ஒரு பாட்டு

## ஒலிப்பதிவு

இப்படத்தின் இசை அமைப்பாளர் இளையகங்கை ஆவார். கலைவாணன் கண்ணதாசன், செம்பையா, மணிமுடி, ஞானமொழி ஆகியோர் பாடல் ஆசிரியர்கள் ஆவர். 5 பாடல்களை கொண்ட தொகுப்பு 1995 ஆம் ஆண்டு வெளியானது.
# விக்கிப்பீடியா:புதுப்பயனர் போட்டி/கட்டுரைகள்
| 327 | 2019-02-12T12:39:25Z | சச்சினி அயேந்திரா ஸ்டென்லி | Fathima rinosa |  |
| 328 | 2019-02-12T15:06:22Z | கூட்டத்தில் ஒருத்தன் | உமாநாத் |  |
| 329 | 2019-02-12T16:06:50Z | ஏக்தா பிஷ்ட் | Vasantha Lakshmi V |  |
| 330 | 2019-02-13T03:01:56Z | பாரதி முகர்ஜி | Vasantha Lakshmi V |  |
| 331 | 2019-02-13T03:08:04Z | பிரதிபா ராய் | Balu1967 |  |
| 332 | 2019-02-13T07:14:56Z | என்னவோ புடிச்சிருக்கு | Vasantha Lakshmi V |  |
| 333 | 2019-02-13T09:28:40Z | பேபி | Vasantha Lakshmi V |  |
| 334 | 2019-02-13T10:52:41Z | ஷர்மிளா ரீஜ் | Balu1967 |  |
| 335 | 2019-02-13T11:47:57Z | ரூபினா அலி | Balu1967 |  |
| 336 | 2019-02-13T13:52:07Z | கனா கண்டேன் | உமாநாத் |  |
| 337 | 2019-02-13T14:21:18Z | அமுதா (2018 திரைப்படம்) | ஜெ.ஜெயகிரிசாந் |  |
| 338 | 2019-02-13T16:14:21Z | பாண்டி (திரைப்படம்) | உமாநாத் |  |
| 339 | 2019-02-13T16:31:13Z | மான்சி ஜோசி | Pvbnadan |  |
| 340 | 2019-02-13T17:13:59Z | தேவா (1995 திரைப்படம்) | உமாநாத் |  |
| 341 | 2019-02-14T09:10:24Z | பாலம் (திரைப்படம்) | Vasantha Lakshmi V |  |
| 342 | 2019-02-14T13:33:02Z | ராஜதந்திரம் (2015 திரைப்படம்) | உமாநாத் |  |
| 343 | 2019-02-14T15:48:14Z | தமிழுக்கு எண் ஒன்றை அழுத்தவும் | உமாநாத் |  |
| 344 | 2019-02-14T16:03:38Z | கொஞ்சும் குமரி | Balu1967 | } |
<Noinclude>
</Noinclude>
# செங்கோட்டை (திரைப்படம்)

***செங்கோட்டை*** (*Sengottai*) 1996 ஆம் ஆண்டு அர்ஜுன், மீனா மற்றும் ரம்பா நடிப்பில், ஆர். பி. சௌத்ரி தயாரிப்பில், வித்தியாசாகர் இசையில், சி. வி. சசிகுமார் இயக்கத்தில் வெளியான தமிழ்த் திரைப்படம். இப்படம் தெலுங்கில் *எர்ரகோட்டா* என்ற பெயரில் மொழிமாற்றம் செய்யப்பட்டது.
# செங்கோட்டை (திரைப்படம்)

## கதைச்சுருக்கம்

அமைச்சராக இருக்கும் திருமூர்த்தி (ராசன் பி. தேவ்) பிரதமராக ஆசைப்பட்டு அதற்காக அப்போது பிரதமராக இருப்பவரைக் கொல்லத் திட்டமிடுகிறான். சேகர் (அர்ஜுன்) காவல்துறை அதிகாரி. சேகரின் காதலி யமுனா (ரம்பா) சேகரின் எதிரிகளால் கொல்லப்படுகிறாள். சேகரின் தந்தை (விஜயகுமார்) தன் நண்பர் நீலகண்டனின் (டெல்லி கணேஷ்) மகள் மீனாவை (மீனா) சேகருக்குத் திருமணம் செய்ய முடிவுசெய்கிறார்.  
மீனாவின் வீட்டில் வசிக்கும் பிரான்ஸ் நாட்டைச் சேர்ந்த தோழி ஃபிராங்கா. அவள் ஒருநாள் காணாமல் போகவே அவளைக் கண்டுபிடிக்கும் பொறுப்பு சேகருக்குத் தரப்படுகிறது. ஃபிராங்காவைக் கொலை செய்ததாகக் குற்றம் சாட்டப்பட்டு மீனா சிறையில் அடைக்கப்படுகிறாள். காந்தி ஜெயந்தி அன்று சிறைக்கு வரும் திருமூர்த்தியைக் கோபத்தில் தாக்குகிறாள் மீனா. சேகர் யமுனாவிடம் அவள் அப்படி நடந்துகொண்டதற்கான காரணத்தைக் கேட்கிறான். மீனா நடந்த உண்மைகளைக் கூறுகிறாள்.  
ஃபிராங்காவின் கைப்பை திருடுபோனதால் காவல் நிலையத்தில் புகாரளிக்கச் செல்லும்போது, திருமூர்த்தியால் கொல்லப்படுகிறாள். காவல் அதிகாரி தங்கமணி (ஆனந்தராஜ்) அந்தப் பழியை மீனாவின் மீது சுமதி அவளைக் கைதுசெய்கிறான். அவமானம் தாங்காமல் மீனாவின் குடும்பத்தினர் தற்கொலை செய்துகொள்கின்றனர். நடந்த உண்மைகளை தெரிந்துகொள்ளும் சேகர் மீனாவை தன் தந்தை விருப்பப்படி சிறையிலேயே திருமணம் செய்து அவளைப் பிணையில் வெளியே கொண்டுவருகிறான். சேகரிடம் உண்மைகளை ஒத்துக்கொள்ளும் தங்கமணியை திருமூர்த்தியின் ஆட்கள் கொன்று சேகரைக் கடத்துகிறார்கள். சேகர் பிரதமரைக் கொல்லாவிட்டால் தான் கடத்திவைத்துள்ள அவன் தந்தை மற்றும் மனைவி மீனாவைக் கொன்றுவிடுவதாக மிரட்டுகிறான் திருமூர்த்தி. அவனிடமிருந்து தப்பிக்கும் சேகர் தன் தந்தை மற்றும் மனைவியை மீட்கிறான். திருமூர்த்தியைக் கொன்று பிரதமரைக் காப்பாற்றுகிறான்.
# செங்கோட்டை (திரைப்படம்)

## இசை

படத்தின் இசையமைப்பாளர் வித்தியாசாகர். பாடலாசிரியர்கள் வாலி, வைரமுத்து, முத்துலிங்கம் மற்றும் பழனிபாரதி.  
| 1 | பூமியே பூமியே | எஸ். பி. பாலசுப்பிரமணியம், எஸ். ஜானகி | 5:19 |  |
| --- | --- | --- | --- | --- |
| 2 | பாடு பாடு | சித்ரா | 4:36 |  |
| 3 | உச்சிமுதல் பாதம் | ஹரிஹரன், மிதாலி பானர்ஜி பவ்மிக் | 5:06 |  |
| 4 | வெண்ணிலவே வெள்ளி பூவே | மனோ, சித்ரா | 4:06 |  |
| 5 | விண்ணும் மண்ணும் | மனோ, சுவர்ணலதா | 4:35 | } |
# செங்கோட்டை (திரைப்படம்)

## தலைப்பின் காரணம்

இப்படத்திற்கு இயக்குநர் முதலில் 'கருணை மனு' என்று தலைப்பு வைத்திருந்தார். அர்ஜுனின் முந்தய படங்களில் அதிரடி வேடத்தில் நடித்திருந்தததால் இத்தலைப்பு சரியாக இருக்காது என்று தயாரிப்பாளர் கூறினார். அதனால் பல தலைப்புகளை கூறிக்கொண்டிருந்த இயக்குநர், திடிரென்று 'செங்கோட்டை' என்று கூறினார். இத்தலைப்பு மிகவும் தயாரிப்பாளருக்கு மிகவும் பிடித்துப்போகவே அதையே இறுதி செய்தனர். இத்தலைப்பின் காரணமாக செங்கோட்டை பற்றிய காட்சிகள் படத்தின் ஆரம்பத்தில் சேர்க்கப்பட்டது.
# உசிங்கைட்டு

**உசிங்கைட்டு** (*Ussingite*) என்பது Na<sub>2</sub>AlSi<sub>3</sub>O<sub>8</sub>(OH) என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும் . சிலிக்கேட்டு கனிமம் என்று இது வகைப்படுத்தப்படுகிறது.
டென்மார்க் நாட்டைச் சேர்ந்த பேராசிரியர் நீல்சு விக்கோ உசிங்கு (1864-1911) கண்டுபிடித்த காரணத்தால் கனிமத்திற்கு இப்பெயர் சூட்டப்பட்டது.  
பன்னாட்டு கனிமவியல் சங்கம் உசிங்கைட்டு கனிமத்தை Usgஎன்ற குறியீட்டால் அடையாளப்படுத்துகிறது.
# சாரதா பிரீதா

**சாரதா பிரீதா** என்பவர் ஒரு இந்திய திரைப்பட நடிகை ஆவார். தமிழ், மலையாளத் திரைப்படங்களில் நடித்துள்ளார்.
இவர் குழந்தை நட்சத்திரமாக அறிமுகமானார். பிறகு முக்கிய கதாப்பாத்திரங்களில் நடிப்பவராக இருந்தார்.
# சாரதா பிரீதா

## திரைப்படங்கள்

| ஆண்டு | திரைப்படம் | கதாப்பாத்திரம் | மொழி | குறிப்பு |
| --- | --- | --- | --- | --- |
| 1980 | *ரிஷிமூலம்* | தமிழ் |  |  |
| 1982 | *ஓலங்கள்* | மலையாளம் |  |  |
| 1983 | *கட்டாதே கிளிக்குடு* | யமுனா | மலையாளம் |  |
| 1985 | *யாத்ரா* | மலையாளம் |  |  |
| 1986 | *ஆயிரம் பூக்கள் மலரட்டும்* | தமிழ் |  |  |
| 1991 | *என் ராசாவின் மனசிலே* | கஸ்தூரி | தமிழ் |  |
| 1992 | *சின்ன பசங்க நாங்க* | பூச்செண்டு | தமிழ் |  |
| 1992 | *கவர்மெண்ட் மாப்பிள்ளை (1992 திரைப்படம்)* | கல்யாணி | தமிழ் |  |
| 1993 | *கொஞ்சும் கிளி* | தமிழ் |  |  |
| 1993 | *மணிகுயில்* | காவேரி | தமிழ் |  |
| 1994 | *பூச்சக்கர மனி கெட்டம்* | ஹேமலதா | மலையாளம் |  |
| 1994 | *கமனம்* | ரோசி | மலையாளம் |  |
| 1994 | *புதுபட்டி பொன்னுத்தாயி* | தமிழ் |  |  |
| 1994 | *நந்தினி ஒப்போல்* | சுந்தரி | மலையாளம் |  |
| 1995 | *குஸ்துரிகாடு* | ரேஷ்மா | மலையாளம் |  |
| 1995 | *மனதிலே ஒரு பாட்டு* | சோதி | தமிழ் |  |
| 1997 | *சியாமஸ் இட்டக்கல்* | சோபியா நான்சி | மலையாளம் |  |
| 1997 | *ரேஞ்சர்* | ரேகா | மலையாளம் |  |
| 1998 | *கொண்டாட்டம்* | சாரதா | தமிழ் |  |
# எக்சாகந்தகம்

**எக்சாகந்தகம்** (*Hexasulfur*) என்பது S6 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். வேதியியல் முறைப்படி இச்சேர்மம் எக்சா தயேன் என்றும் வளைய-எக்சாகந்தகம் என்றும் பெயரிடப்படுகிறது. ஆறு கந்தக அணுக்கள் ஒரு வளையம் போல கட்டமைந்து இச்சேர்மம் உருவாவதால் இதை அறுகந்தகம் என்றும் அழைக்கலாம். ஓர் எளிய வளையசல்பேனாகவும் மற்றும் கந்தகத்தின் ஒரு புறவேற்றுமை வடிவம் என்றும் இது கருதப்படுகிறது. தயேன் பல்லினவரிசைச் சேர்மங்களில் இதுவே கடைசி உறுப்பினர் ஆகும். ஏனெனில் இதில் ஒவ்வொரு கார்பனும் கந்தக அணுவால் பதிலீடு செய்யப்பட்டுள்ளது.
# எக்சாகந்தகம்

## பெயரிடுதல்

ஐயுபிஏசி முறையிலும், சேர்மம் உருவாதலுக்குக் காரணமான பகுதிக்கூறுகள் அடிப்படையிலும் இச்சேர்மத்திற்கு எக்சாகந்தகம் என்ற பெயர் சூட்டப்பட்டுள்ளது. பதிலீட்டு முறை வேதிப்பெயரான எக்சா தயேன் என்ற பெயரையும் ஐயுபிஏசி பரிந்துரைக்கிறது. கூட்டுசேர் பொருள் அடிப்படையிலான பெயரான வளைய- எக்சா கந்தகம் என்ற பெயரும் இதற்கு பொருந்துகிறது.
# சுரேசு குமார் மிசுரா

**சுரேசு குமார் மிசுரா** (*Suresh Kumar Mishra*) இந்திய கைப்பந்து அணியின் முன்னாள் தலைவர் ஆவார். 1978 ஆம் ஆண்டு பாங்காக்கில் நடைபெற்ற ஆசிய விளையாட்டுப் போட்டிகளில் இவர் இந்திய கைப்பந்து அணிக்குத் தலைவராகத் தேர்ந்தெடுக்கப்பட்டிருந்தார். இராசத்தான் மாநிலத்தின் சிகார் மாவட்டத்திலுள்ள லட்சுமண்கார் நகரம் இவருடைய சொந்த ஊராகும். 1953 ஆம் ஆண்டு செப்டம்பர் மாதம் 25 ஆம் நாள் சொந்த ஊரில் இவர் பிறந்தார். 1979 ஆம் ஆண்டு இவருடைய சாதனைகளைப் பாராட்டி இந்திய அரசாங்கம் இவருக்கு அருச்சுனா விருது வழங்கி சிறப்பித்த்து. இவ்விருதுக்குப் பின்னர் 1980 முதல் 1995 ஆம் ஆண்டு வரை அபுதாபி காவல்துறையின் கைப்பந்து அணிக்கு பயிற்சியாளராக இவர் பணிபுரிந்தார்.
# பெண்டகோனைட்டு

.  
**பெண்டகோனைட்டு** (*Pentagonite*) என்பது Ca(VO)Si4O10•4(H2O) என்ற மூலக்கூற்று வாய்ப்பாடு கொண்ட ஓர் அரிய சிலிக்கேட்டு வகை கனிமமாகும். வழக்கத்திற்கு மாறான இரட்டைப் படிக ஐந்து மடிப்பு சமச்சீர் தோற்றத்தில் இருப்பதால் இதற்கு பெண்டகோனைட்டு என்ற பெயர் சூட்டப்பட்டது. கேவன்சைட்டு கனிமத்தினுடைய மறு உருவமாக இது கருதப்படுகிறது என்ற குறியீட்டால் அடையாளப்படுத்துகிறது.  
1973 ஆம் ஆண்டு முதன் முதலில் பெண்டகோனைட்டு அமெரிக்காவின் ஓரிகன் மாநிலம், மால்கியுவர் மாகாணத்திலுள்ள ஓவிகி மாநில ஏரிப் பூங்காவில் கண்டறியப்பட்டது . இந்தியாவின் பூனா மாவட்டத்திலும் கூட கிடைப்பதாக கூறப்படுகிறது. கேவன்சைட்டு, இயுலான்டைட்டு, சிடில்பைட்டு, அனால்சைம், அப்போபைலைட்டு, கால்சைட்டு போன்ற கனிமங்களுடன் சேர்ந்து பசால்ட்டு போன்ற சில பாறை வகைகளின் பள்ள நிரப்பியாக இயற்கையில் இது கிடைக்கிறது .
# நீல்சு விக்கோ உசிங்கு

**நீல்சு விக்கோ உசிங்கு** (*Niels Viggo Ussing*) என்பவர் உசிங்கைட்டு என்ற கனிமத்தைக் கண்டறிந்த பேராசிரியர் ஆவார். இவருடைய காலம் 14 சூன் 1864 முதல் 23 சூலை 1911 வரையாகும். டென்மார்க் நாட்டின் கோபனேகன் பல்கலைக் கழகத்தில் கனிமவியல் பேராசிரியராக இவர் பணியாற்றினார்.
# ஆயிரம் பூக்கள் மலரட்டும்

***ஆயிரம் பூக்கள் மலரட்டும்*** (*Aayiram Pookkal Malarattum*) என்பது 1986 இல் வெளிவந்த தமிழ்த் திரைப்படம் ஆகும். ஈ. இராமதாஸ் இயக்கிய இத்திரைப்படத்தை கே. மோகன் துரை தயாரித்தார்.  
இப்படத்தில் மோகன், சீதா, இரஞ்சினி மற்றும் கவுண்டமணி ஆகியோர் நடித்திருந்தனர்.
# ஆயிரம் பூக்கள் மலரட்டும்

## நடிகர்கள்

- மோகன்
- சீதா
- ரஞ்சனி
- கவுண்டமணி
- செந்தில்
- சனகராஜ்
- ராஜ்குமார் சேதுபதி
- சக்ரவர்த்தி
- மீசை முருகேசன்
- மதுமோகன்
- பூர்ணம் விஸ்வநாதன்
- சார்லி
- தியாகு
- சின்னி ஜெயந்த்
- ராஜன்
- குயிலி
- பேபி அஞ்சு
- சாரதா பிரீதா
- கே. எஸ். ரவிக்குமார்
# ஆயிரம் பூக்கள் மலரட்டும்

## பாடல்கள்

இத்திரைப்படத்திற்கு வி. எஸ். நரசிம்மன் இசையமைத்தார்.  
| 1 | பூமேடையோ பொன்வீணையோ | எஸ். பி. பாலசுப்பிரமணியம், எஸ். ஜானகி |  |
| --- | --- | --- | --- |
| 2 | ஆயிரம் பூக்கள் | பி. சுசீலா |  |
| 3 | மேகம் அந்த மேகம் | எஸ். பி. பாலசுப்பிரமணியம் |  |
| 4 | நேத்து உன்ன பாத்து | எஸ். பி. பாலசுப்பிரமணியம், எஸ். ஜானகி | } |
# கடோஃபோவெசெட்டு

**கடோஃபோவெசெட்டு** (*Gadofosveset*) என்பது C33H40GdN3Na3O15P என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். வேசோவிசுட்டு, அப்லாவேர் என்ற வணிகப் பெயர்களாலும் இது அழைக்கப்படுகிறது. கடோலினியம்-அடிப்படை காந்த ஒத்ததிர்வு வரைவு கருவியில் மாறுபடுத்திக் காட்டும் முகவராக இச்சேர்மம் பயன்படுகிறது. டிரை சோடியம் உப்பு ஒற்றை நீரேற்று வடிவில் கடோபோவெசெட்டு பயன்படுத்தப்படுகிறது . மனித ஆல்புமின் சீரத்தை பிணைத்து ஒரு இரத்தக் குள முகவராக இது செயல்படுகிறது. லாந்தியசு நிறுவனம் 2017 ஆம் ஆண்டு கடோபோவெசெட்டு உற்பத்தியை விற்பனை குறைவு காரணமாக நிறுத்தி விட்டது .
# முதுமொழி வெண்பா

**முதுமொழி வெண்பாக்கள்** சிற்றிலக்கிய வகையைச் சேர்ந்தவை. இவ்வகையில் பதினாறு நூல்கள் இதுவரை அடையாளம் காணப்பட்டுள்ளன. பெரும்பாலும் இவை நேரிசை வெண்பாக்களால்ஆனவை. வெண்பாவின் பின் இரு வரிகள் திருக்குறளாக அமைய, முதல் இரு வரிகளில் எடுத்துக்கொண்ட திருக்குறளை விளக்கும் கருத்துகள் அல்லது கதைகள் இடம் பெறும். திருக்குறளைத் தவிர திருவருட்பயன், ஆத்திசூடி நூல்களையும் விளக்கும் முதுமொழி வெண்பாக்கள் கிடைத்துள்ளன. இவ்வகையின் முதல் நூலாகத் தினகர வெண்பாவை அடையாளம் காட்டுகிறார் மு. அருணாசலம். சைவ மடங்கள் இவ்விலக்கிய வகையின் வளர்ச்சிக்குப்பெருந்தொண்டு ஆற்றியுள்ளன.
1. குளத்தூர் சோமேசர் முதுமொழி வெண்பா
1. சிவ சிவ வெண்பா
1. திருப்புல்லாணி மாலை
போன்றவை குறிப்பிடத்தக்க நூல்களாகும். அண்மையில் சமண சமயத்தைச் சேர்ந்த இவ்வகை நூல்கள் கிடைத்துள்ளன.
# சியாமந்தக மணி

**சியாமந்தக மணி** (**Syamantaka mani**) (சமஸ்கிருதம்: श्यामन्तक मणि) இந்து தொன்மவியலில் மிக உயர்ந்த சக்தி மிக்க ரத்னமாக கருதப்படும் அதிசய அணிகலன் ஆகும். சூரியன் கழுத்தில் இருப்பது இந்த சியாமந்தகமணி. சியாமந்தகமணியை கழுத்தில் அணிந்திருப்பவரின் நாட்டில் பஞ்சம், வறட்சி, நிலநடுக்கம் போன்ற பேரழிவுகள் ஏற்படாது, எப்போதும் செழிப்பும், சுறுசுறுப்பும் உண்டாகும். இம்மணி நாள் ஒன்றுக்கு 170 பவுண்டு தங்கம் உற்பத்தி செய்யும். சூரிய தேவனின் திகைப்பூட்டும் தோற்றத்தின் மூலமும் இதுதான்.
# சியாமந்தக மணி

## தோற்றம்

சியாமந்தக மணி குறித்தான செய்திகள் பாகவதம், அரி வம்சம் மற்றும் விஷ்ணு புராணங்களில் உள்ளது. துவாரகையில், யாதவ குல பிரபு, **சத்திரஜித்து** என்பவன் இருந்தான். அவன் கடற்கரையில் நின்று கொண்டு மிக்க பத்தியோடு சூரியனை வழிபட்டுத் துதித்தான். சத்திரஜித்தின் பக்தியை பாரட்டும் விதமாக சூரிய பகவான் அவனுக்கு எதிரே வந்து காட்சி அளித்தான். ஒளி வடிவமாக வந்த அந்தத் தெய்வத்தை சத்திரஜித் வணங்கினான். தன்னிடம் உனக்கு என்ன கேட்டார் சூரிய தேவன். சூரிய தேவன் கழுத்தில் அணிந்து கொண்டிருந்த ஒளிமிக்க சியாமந்தகமணியைத் தனக்குத் தரும்படி கேட்டான். சூரிய தேவனும் அவ்வாறே சியாமந்தக மணியை சத்திரஜித்திற்கு வழங்கிச் சென்றார். சத்திரஜித், ஒளிமிக்க சியாமந்தக மணியைத் தன் மார்பில் பதக்கமாகத் தொங்கவிட்டுக் கொண்டான்.  
சத்திரஜித் சியாமந்தக மணியை கழுத்தில் அணிந்து துவாரகை நகரத்திற்கு வருகையில், சூரிய தேவனே நேரில் வருகிறார் என பொதுமக்கள் வியந்தனர். சியாமந்தமணியை யாதவத் தலைவரான துவாரகை மன்னர் உக்கிரசேனருக்கு வழங்கிட கிருஷ்ணன், சத்தியஜித்திற்கு ஆலோசனை கூறினார். ஆனால் சத்தியஜித் அவ்வாலோசனையை மறுத்துவிட்டார்.
# சியாமந்தக மணி

## சியாமந்தக மணி திருட்டும், மீட்பும்

ஒருநாள் சத்திரஜித், சியாமந்த மணியை தனது இளைய சகோதரரான பிரசேனருக்கு அணிந்து கொள்ள வழங்கினார். பிரசேனன் சியாமந்தகமணியை அணிந்து கொண்டு காட்டிற்கு வேட்டையாடச் சென்றான். காட்டில் ஒரு சிங்கம் பிரசேனனை தாக்கி, சியாமந்தமணியுடன் புதருக்குள் இழுத்துச் சென்றது. அவ்வழியே வந்த கரடிகளின் அரசன் ஜாம்பவான், சிங்கத்தைக் கொன்று, சியாமந்தமணியை தன் மகளான ஜாம்பவதியிடம் தருகிறார்.  
இதனிடையே சியாமந்தக மணியுடன் காணாமல் போன தனது தம்பி பிரசேனரை, கிருஷ்ணனே கொன்று, சியாமந்தகமணியை தக்க வைத்துக் கொண்டார் என சத்திரஜித் குற்றம் சாட்டினார். தன் மீதான குற்றசாட்டை நீங்கும் பொருட்டு, பிரசேனர் மற்றும் சியாமந்தமணியுடன் வருவதாக கிருஷ்ணர் சூளுரைத்தார்.  
காட்டில் பிரசேனரின் இறந்த உடலும், அங்கேயே நின்றிருக்கும் அவனது குதிரையையும் கிருஷ்ணர் கண்டுபிடித்தார். பின்னர் சியாமந்தமணியை கண்டுபிடிக்க, அருகில் உள்ள இடங்களில் தேடும் போது, ஒரு குகையில் ஜாம்பவதி சியாந்தக மணியுடன் அமர்ந்திருப்பதை கண்டு விவரம் அறிந்தார். ஜாம்பவதியின் தந்தையான சாம்பவானுடன் கிருஷ்ணர் 28 நாள் போரிட்டார். களைப்படைந்த ஜாம்பவான் போரில் தான் தோற்றதை ஒத்துக் கொண்டு, சியாமந்தக மணியுடன், தனது மகளை கிருஷ்ணருக்கு மணமுடித்து வைத்தார்.  
கிருஷ்ணர் சியாமந்தக மணியை அதன் உரிமையாளரான சத்திரஜித்திடம் ஒப்படைத்தார். கிருஷ்ணரின் செயலைப் பாரட்டும் விதமாக, தன் மகள் சத்யபாமா, கிருஷ்ணருக்கு மணமுடித்து வைத்தார்.
# சியாமந்தக மணி

## சத்திரஜித் மற்றும் சத்தன்வா இறப்புகள்

சில காலம் கழித்து கிருஷ்ணரும், பலராமரும் பாண்டவர்களைக் காண அத்தினாபுரத்திற்கு சென்றிருக்கையில், கிருதவர்மன், அக்ரூரர் மற்றும் சத்தன்வா ஆகியோர் சத்திரஜித்தின் சியாமந்தகமணியை அடைய ஆசை கொண்டனர். **சத்தன்வா** முந்திக்கொண்டு, ஒரு இரவில் வீட்டில் படுத்துக்கொண்டிருந்த சத்திரஜித்தைக் கொன்று, சியாமந்தகமணியை திருடிக் கொண்டான். இச்செயலை அறிந்த சத்தியபாமா, நடந்த நிகழ்வுகளை, அத்தினாபுரத்தில் இருக்கும் கிருஷ்ணருக்கு தூதர் மூலம் ஓலை அனுப்பித் தெரியப்படுத்தினாள்.  
கிருஷ்ணரும், பலராமரும் தன்னை பிடிக்க வருகிறார்கள் என்பதை அறிந்த சத்தன்வா, சியாமந்தக மணியை அக்ரூரிடம் கொடுத்து விட்டு, ஒரு குதிரையில் ஏறி பாய்ந்து சென்றுவிட்டார். சத்தன்வாவை பின் தொடர்ந்து சென்ற கிருஷ்ணர் மற்றும் பலராமர் சத்தன்வாவை இடைமறித்துக் கொன்றனர். பின்னர் அக்ரூரிடமிருந்த சியாமந்தக மணியை துவாரகை நலனை முன்னிட்டு அரண்மனையில் பாதுகாப்பாக வைத்தனர்.
# செல்லக்கண்ணு

**செல்லக்கண்ணு** (sellakkannu) 1995 ஆம் ஆண்டு விக்னேஷ் மற்றும் யுவராணி நடிப்பில், தேவாவின் இசையில், என். ரத்னம் இயக்கத்தில் வெளியான தமிழ் காதல் திரைப்படம்.
# செல்லக்கண்ணு

## கதைச்சுருக்கம்

உறவினர்களான செல்லக்கண்ணு (விக்னேஷ்) மற்றும் சந்திரா (யுவராணி) இருவரும் சிறுவயது முதல் ஒருவரையொருவர் விரும்புகின்றனர். வெளியூரில் படித்துவிட்டு ஊருக்குத் திரும்பிவரும் சந்திராவும் செல்லக்கண்ணுவும் காதலிப்பது அவர்களது பெற்றோர்களுக்குத் தெரியவருகிறது. செல்லக்கண்ணுவின் தந்தை தண்டபாணியும் (ராதாரவி) சந்திராவின் தந்தை தங்கவேலுவும் (லிவிங்ஸ்டன்) அவர்களுக்குத் திருமணம் செய்ய முடிவுசெய்கின்றனர்.  
அதே ஊரைச் சேர்ந்த கைலாசத்தின் (விஜய் கிருஷ்ணா) மகன் ராஜவேல் (பிருத்விராஜ்) செய்த தவறுக்காக கிராமத் தலைவரான தண்டபாணி அவனைத் தண்டிக்கிறார். இதற்கு பழிவாங்க எண்ணும் கைலாசம் மற்றும் ராஜவேல் இருவரும் தண்டபாணிக்கும் தங்கவேலுவிற்கும் பகையை உருவாக்கத் திட்டமிடுகின்றனர். அவர்கள் திட்டப்படி தங்கவேலுவை ஒரு பிரச்சனையில் சிக்கவைக்கின்றனர். தான் நிரபராதி என்று தங்கவேலு சொல்வதை நம்பாமல் தங்கவேலுவிற்கு பஞ்சாயத்தில் தண்டனை வழங்குகிறார் தண்டபாணி. இதனால் இருவருக்கும் பிரச்சனை ஏற்பட்டு திருமணம் நிறுத்தப்படுகிறது.  
இதையடுத்து நடைபெறும் உள்ளாட்சித் தேர்தலில் அந்த ஊரின் ஊராட்சித் தலைவர் பதவிக்கு தண்டபாணியை எதிர்த்துப் போட்டியிடும் தங்கவேல் தோற்றுவிடுகிறார். இதனால் அவர்களுக்கிடையிலான பிரிவு இன்னும் அதிகரிக்கிறது. மேலும் கோபமடையும் தங்கவேல் தன் மகள் சந்திராவை ராஜவேலுவிற்குத் திருமணம் செய்ய முடிவுசெய்கிறார். இறுதியில் ராஜவேலுவின் மோசமான நடவடிக்கைகளைப் பற்றி தங்கவேலுவிற்குத் தெரியவருகிறது. இதை அறிந்து மனம் மாறும் தங்கவேலு, தண்டபாணியின் உதவியுடன் அந்த திருமணத்தை நிறுத்துகிறார். அதன் பின் செல்லக்கண்ணுவிற்கும் சந்திராவிற்கும் திருமணம் நடந்ததா என்பது முடிவு.
# செல்லக்கண்ணு

## நடிகர்கள்

- விக்னேஷ் - செல்லக்கண்ணு
- யுவராணி - சந்திரா
- ராதாரவி - தண்டபாணி
- லிவிங்ஸ்டன் - தங்கவேல்
- ஆர். சுந்தர்ராஜன் - நாகராஜன்
- மனோரமா
- வடிவேலு
- விஜய் கிருஷ்ணராஜ் - கைலாசம்
- பிருத்விராஜ்
- மீசை முருகேசன்
- கவிதா - கமலாம்பாள்
- வையாபுரி - முடி திருத்துபவர்
- சங்கர் - சிறுவயது செல்லக்கண்ணு
- மோனிகா - சிறுவயது சந்திரா
# செல்லக்கண்ணு

## இசை

படத்தின் இசையமைப்பாளர் தேவா. பாடலாசிரியர் புலமைப்பித்தன்.  
| 1 | பூகம்பமா | எஸ். பி. பாலசுப்ரமணியன் | 4:41 |  |
| --- | --- | --- | --- | --- |
| 2 | சின்ன குருவி | எஸ். பி. பாலசுப்ரமணியன், சித்ரா | 4:55 |  |
| 3 | சின்ன குருவி | கல்யாண், சங்கீதா | 5:02 |  |
| 4 | கல்லு கூறிய | தேவா, மனோரமா | 3:17 |  |
| 5 | ராக்கு முத்து | மலேசியா வாசுதேவன், சுவர்ணலதா | 4:14 |  |
| 6 | சிக்கி கிச்சி | எஸ். பி. பாலசுப்ரமணியன் , கல்யாண் | 4:48 |  |
| 7 | வண்டியிலே | எஸ். பி. பாலசுப்ரமணியன் , சுவர்ணலதா | 5:00 | } |
# காமெடி ஜங்ஷன்

**காமெடி ஜங்ஷன்** என்பது சன் தொலைக்காட்சியில் ஆகத்து 1, 2016 முதல் செப்டம்பர் 24, 2017 திங்கள் முதல் வெள்ளி வரை இரவு 10:30 மணிக்கு ஒளிபரப்பான தொலைக்காட்சி நகைச்சுவை பேச்சு நிகழ்ச்சி ஆகும்.
# காமெடி ஜங்ஷன்

## நகைச்சுவையாளர்கள்

- சிறீமன்
- ஜெயச்சந்திரன்
- மதுரை முத்து
- சசிக்கலா
- சந்தியா
- லலிதா
- நீலவாணி
# காமெடி ஜங்ஷன்

## விருந்தினர்கள்

- அத்தியாயம் 1-2: சதீஸ்
- அத்தியாயம் 4-5: கிருஷ்ணா, வாணி போஜன்
- அத்தியாயம் 7: வித்யுலேகா ராமன்
- அத்தியாயம் 24: எச். வசந்தகுமார்
- அத்தியாயம் 26: காளிதாஸ் ஜெயராம், ஆஷ்னா சவேரி
- அத்தியாயம் 59: பாண்டு
# ஆத்மா (தொலைக்காட்சித் தொடர்)

**ஆத்மா** என்பது ஜீ தமிழ் தொலைகாட்சியில் பெப்ரவரி 18, 2019 முதல் தினமும் இரவு 10:30 மணிக்கு ஒளிபரப்பான உண்மை சம்பவங்களை மையமாக வைத்து எடுக்கப்பட்ட திகில் தொலைக்காட்சி நாடகத் தொடர் ஆகும். இந்த தொடரில் ஒவ்வொரு வாரமும் ஒவ்வொரு உண்மை சம்பவத்தை தொடர் கதை வடிவில் ஒளிபரப்பானது.
# ஆத்மா (தொலைக்காட்சித் தொடர்)

## கதைகள்

| கதை | கதை | ஒளிபரப்பான நாள் | இலக்கு அளவீட்டு புள்ளி |
| --- | --- | --- | --- |
| 1 | காது மற்றும் வாய் பேசத்தெரியாத மல்லி என்ற பெண்ணுக்கு நடந்த கொடுமையைப்பற்றிய கதை. | - | 1.4% |
| 2 | சொத்துக்காக கொலைசெய்யப்பட்ட நந்து. | - | 1.8% |
| 3 | ஆணவக் கொலை செய்யவர்களை பழிவாங்கத்துடிக்கும் ஆத்மா. | - | 1.5% |
# கெகெலைட்டு

**கெகெலைட்டு** (*Kegelite*) என்பது Pb<sub>8</sub>Al<sub>4</sub>Si<sub>8</sub>O<sub>20</sub>(SO<sub>4</sub>)<sub>2</sub>(CO<sub>3</sub>)<sub>4</sub>(OH)<sub>8</sub>. என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். அணைவு சிலிக்கேட்டு கனிமமாக இது வகைப்படுத்தப்படுகிறது.  
நமீபியா நாட்டிலுள்ள திசுமெப் சுரங்கத்தில் 1975 ஆம் ஆண்டு முதன்முதலில் இக்கனிமம் கண்டறியப்பட்டது. திசுமெப் சுரங்கத்தின் இயக்குநராக இருந்த பிரெடரிக் வில்லெம் கெகெல் கண்டுபிடித்த காரணத்தால் கனிமத்திற்கு இப்பெயர் சூட்டப்பட்டது. ஆக்சிசனேற்றம் பெற்ற பல்லுலோகப் படிவுகள் கொண்ட திசுமெப் சுரங்கத்தில் குவார்ட்சு, கலீனா, மிமெடைட்டு, ஏமடைட்டு, லெட்டில்லைட்டு, ஆங்கிலசைட்டு, பிளெய்செரைட்டு, மெலனோடிகைட்டு, அலாமோசைட்டு என்ற குறியீட்டால் அடையாளப்படுத்துகிறது.
# கெரோலைட்டு

**கெரோலைட்டு** (*Kerolite*) என்பது (Mg,Ni)3Si4O10(OH)2•H2O என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். செரோலைட்டு என்ற பெயராலும் இது அழைக்கப்படுகிறது. நிக்கல் தனிமத்தைக் கொண்டுள்ள மென்மையும் வழவழப்புமான தாதுப்பொருள் டால்க் வகை பைல்லோசிலிக்கேட்டு வகை கனிமமாக இது வகைப்படுத்தப்படுகிறது. செர்பன்டைன், சேப்போனைட்டு கனிமங்களுடன் சேர்ந்து கெரோலைட்டு கனிமமும் காணப்படுகிறது. இக்கனிமம் 1979 ஆம் ஆண்டில் மதிப்பிழந்தது.
# கர்நாடக கும்ப மேளா

**கர்நாடக கும்ப மேளா** கர்நாடகத்தில் மைசூர் மாவட்டத்தில் டி.நரசிப்புரா வட்டத்தில் உள்ள திருமகூடலு என்ற கிராமத்தில் நடைபெறுகின்ற விழாவாகும்.
# கர்நாடக கும்ப மேளா

## திரிவேணி சங்கமம்

திருமகூடலு கிராமத்தில் கீழ்க்கண்ட மூன்று ஆறுகளும் ஒன்றுசேரும் இடம் திருமகூடலு திரிவேணி சங்கமம் என அழைக்கப்படுகிறது.
# கர்நாடக கும்ப மேளா

## ஏற்பாடுகள்

விழாவிற்கான ஏற்பாடுகளை மைசூரு மாவட்ட நிர்வாகம் செய்தது. விழாவையொட்டி நேற்று காலை முதலே பக்தர்கள் வருகை தர ஆரம்பித்து, திரிவேணி சங்கமத்தில் புனித நீராடினர். பக்தர்களின் வசதிக்காக தடுப்பு வேலிகளும், தற்காலிக பாலங்களும் அமைக்கப்பட்டிருந்தன. பக்தர்கள் உடைமாற்றும் அறை, தங்குமிடம், தற்காலிக கழிவறை வசதியும் செய்து தரப்பட்டிருந்தது.
# பிள்ளாரி அக்ரஹாரம்

**பிள்ளாரி அக்ரஹாரம்** (Pillari Agraharam ) என்பது இந்தியாவின், தமிழ்நாடு மாநிலம், கிருட்டிணகிரி மாவட்டம், தேன்கனிக்கோட்டை வட்டத்துக்கு உட்பட்ட ஒரு வருவாய் கிராமம் ஆகும். இந்த ஊரை **பிள்ளையார் அக்ரகாரம்** என்றும் அழைக்கின்றனர். ஒசூர் - இராயக்கோட்டை சாலையில் அமைந்துள்ள, இந்த ஊரானது பிள்ளாரிஅக்ரஹாரம் ஊராட்சிக்கு உட்பட்டது.
# பிள்ளாரி அக்ரஹாரம்

## மக்கள் வகைப்பாடு

இந்த ஊரானது மாவட்டத்தின் தலைநகரான கிருஷ்ணகிரியில் இருந்து 35 கிலோமீட்டர் தொலைவிலும், வட்டத் தலைநகரான தேன்கனிக்கோட்டையில் இருந்து 37 கிலோமீட்டர் தொலைவிலும் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில் 1,607 வீடுகள் உள்ளன. கிராமத்தின் மொத்த மக்கள் தொகையானது 6,718 ஆகும். இதில் ஆண்கள் எண்ணிக்கை 3,504, பெண்களின் எண்ணிக்கை 3,214 என உள்ளது.
# பிள்ளாரி அக்ரஹாரம்

## ஊரில் உள்ள கோயில்கள்

- பிள்ளாரி அக்ரஹார திம்மராயசாமி கோயில்
# மனசுக்குள் மத்தாப்பூ

**மனசுக்குள் மத்தாப்பூ** (Manasukkul Mathappu) 1988 இல் தக்காளி சி. சீனிவாசனின் தயாரிப்பில் ராபர்ட் மற்றும் ராஜசேகர் ஆகியோர் இணைந்து இயக்கி வெளிவந்த தமிழ்த் திரைப்படமாகும். இதில் பிரபு, சரண்யா பொன்வண்ணன் மற்றும் சரத் பாபு ஆகியோர் நடித்திருந்தனர். 1986 இல் வெளிவந்த தலாவட்டம் என்ற மலையாளத் திரைப்படத்தின் மறு ஆக்கமாகும். இதுவும் "ஒன் புலோ ஓவர் த குகூஸ் நெஸ்ட்" என்ற ஆங்கில புதினத்தைத் தழுவியது.
# மனசுக்குள் மத்தாப்பூ

## கதை

தனது காதலி அனிதா (லிஸ்சி) ஒரு மின்சார விபத்து காரணமாக இறந்த பிறகு சேகருக்கு (பிரபு) மனநிலை பாதிக்கப்படுகிறது. சேகர் நாகராஜால் (செந்தாமரை) நிர்வகிக்கப்படும் ஒரு இல்லத்தில் சேர்க்கப்படுகிறார். அங்கே நாகராஜின் மகளான இளம் மருத்துவர் கீதா (சரண்யா பொன்வண்ணன்), மற்றும் அவரது நண்பர் ராஜா (சரத் பாபு), இருவரும் சேகருக்கு உதவுகிறார்கள். சேகர் மெதுவாக தனது பழைய நினைவுகளை மீண்டும் பெறுகிறார். சேகர் மற்றும் கீதா இருவருக்கிடையே காதல் ஏற்படுகிறது. ஆனால் நாகராஜ் ஏற்கனவே வேறொருவருடன் கீதாவின் திருமணத்தை ஏற்பாடு செய்திருக்கிறார், அதனால் அவர்களின் காதலுக்கு எதிர்ப்பு தெரிவிக்கிறார். கீதா மற்றும் சேகர் பிடிவாதமாக இருப்பதை நாகராஜ் கண்டு, அவர் சேகருக்கு மூளையின் செயற் திறனை மாற்ற செய்யும் அறுவை சிகிச்சையினை (லோபோட்டோமி) மேற்கொள்கிறார். அதனால் அவர் நினைவிழப்பு (கோமா) நிலையில் செல்கிறார். ஒரு நோயாளியாக அதே இல்லத்தில் மீண்டும் அனுமதிக்கப்படுகிறார்.
# மனசுக்குள் மத்தாப்பூ

## நடிகர்கள்

- பிரபு - சேகர்
- சரண்யா பொன்வண்ணன் - கீதா
# மனசுக்குள் மத்தாப்பூ

## ஒலித்தொகுப்பு

இப்படத்தின் இசையமைப்பு எஸ். ஏ. ராஜ்குமார்.
- பொன்மாங்குயில் - எஸ். பி. பாலசுப்பிரமணியம்
- பூந்தென்றலே - ஜெயச்சந்திரன், வாணி ஜெயராம்
# மனசுக்குள் மத்தாப்பூ

## வரவேற்பு

1988 ஜூலை 1 அன்று, *இந்தியன் எக்சுபிரசு* நேர்மறையான விமர்சனத்தை எழுதியது. பாடல்களும், காட்சிகளும் நன்கு படமாக்கப்பட்டுள்ளதாக விமர்சனம் செய்தது.
# முருகேஷ் (இயக்குநர்)

**முருகேஷ்** தமிழ்த் திரைப்பட இயக்குநர் ஆவார். இவர் 2019 இல் வெளியான "சகா" என்ற திரைப்படத்தை இயக்கியுள்ளார். இவர் புதுக்கோட்டை மாவட்டம் கந்தர்வகோட்டை அருகில் உள்ள சுந்தம்பட்டி எனும் கிராமத்தில் பிறந்தார். கந்தர்வகோட்டையில் பள்ளி படிப்பை தொடங்கிய இவர் சிறுவயது முதலே தமிழ்த் திரைப்படங்களில் ஆர்வம் கொண்டவர். அவர் தனது பேட்டியில் இந்தியன், பம்பாய் போன்ற தமிழ்த் திரைப்படங்களே என்னை திரைப்பட இயக்குநராக வேண்டும் என்ற ஆர்வத்தை தூண்டியதாகக் கூறியுள்ளார்.  
இவரின் முதல் படைப்பான சகா திரைப்படம் இளைஞர்கள் மத்தியில் ஒரு நல்ல வரவேற்பை பெற்றுள்ளது. இத்திரைப்படம் நட்பை பறைசாற்றும் விதத்தில் அமைந்துள்ளதே இதற்கு காரணம். இத்திரைப்படம் செல்வகுமார் மற்றும் ராம்பிரசாத் ஆகியோரால் தயாரிக்கப்பட்டு சபீரின் இசையமைப்பில், சரண் மற்றும் கோலிசோடா நாயகர்களின் நடிப்பில் வெளிவந்தது.
# கிருஷ்ணாவதி ஆறு

**கிருஷ்ணாவதி ஆறு** அல்லது **கசௌந்தி ஆறு** (**Krishnavati river**) ( - ), இந்தியாவின் இராஜஸ்தான் மாநிலத்தின் ராஜ்சமந்து பகுதியின், மேற்கு ஆரவல்லி மலைத்தொடரில் உற்பத்தியாகியாகும் மழைக்கால ஆறாகும். கிருஷ்ணாவதி ஆறு, இராஜஸ்தானின் தௌசா மாவட்டம், அல்வர் மாவட்டம் மற்றும் சீகர் மாவட்டம் மற்றும் அரியானாவின் ரேவாரி மாவட்டம் வழியாக 30 கிமீ தொலைவிற்கு பாய்ந்து இறுதியில் மகேந்திரகர் மாவட்டத்தில் பாயும் சகிபு ஆற்றுடன் கலக்கிறது. சகிபு ஆறு பின்னர் யமுனை ஆற்றில் கலக்கிறது.  
பிற்கால அரப்பா பண்பாட்டுக் களங்களான காவி நிற மட்பாண்ட தொல்லியல் களங்கள், கிருஷ்ணாவதி ஆறு, சகிபு ஆறு மற்றும் சோட்டா ஆறு, தோகன் ஆற்றின் கரைகளில் கண்டெடுக்கப்பட்டுள்ளது.
# திருக்குறள் வெண்பா

இந்நூல் முதுமொழி வெண்பா என்னும் சிற்றிலக்கிய வகையைச் சார்ந்தது. நூலாசிரியர் தச்சாம்பாடி ஜெ.சின்னசாமி நயினார் அவர்கள். நூலின் பதிப்பாசிரியர்கள் திருக்குறள் மாமணி புலவர் ஆணை.நரசிங்கப்பெருமாள் எம்.ஏ., பேரா.சிரே .தன்யகுமார். தியாகராய நகரிலுள்ள ஜைன இளைஞர் மன்றம் இந்நூலை வெளியிட்டுள்ளது. (மன்ற வெளியீடு 86 - 2012 ஆமாண்டு ). புத்தகத்தின் நூலடைவு பகுதியில் ஆங்கிலத்தில் "Author added two lines to Thirukkural Verses which blends naturally making it a venba metre. This venba explains the theme of Devar the author of Thirukkural. J.Chinnasamy Nainar had written a lucid commentry with exhaustive explanations from different sources. The manuscript of Rural Tamil Jain genius is published after four decades. A novel and rare presentation of Thirukkural" என்று காணப்படுகிறது. நூலாசிரியர் இதனை 1970க்கு முன்னர் எழுதியுள்ளார் என்பதனை நூலின் பதிப்புரை தெரிவிக்கிறது. தேர்ந்த புலமையாளரும் வர்தமான் பதிப்பகத்தின் ஆசிரியருமான ஜைன அறிஞர் திரு.ஜெயச்சந்திரன் அவர்களின் உறவினரான Dr.கனக.அஜித்தாஸ் அவர்களிடமிருந்து இந்நூல் எனக்குக் கிடைத்தது. நூலில் 1330 குறள்பாக்களுக்கும் ஜைன சமய விளக்கங்கள் வெண்பாக்களாக இடம் பெற்றுள்ளன. நூலாசிரியரின் உரையுடன் நூல் பதிப்பிக்கப் பெற்றுள்ளது. திருக்குறளுக்கு ஜைன சமயம் சார்ந்த உரைகள் பல எழுதப்பட்டுள்ளன. உ.வே.சா அவர்கள் எவ்வளவோ தேடியும் சினேந்திர வெண்பா நூல் கிடைக்கவில்லை என்று சிவசிவ வெண்பாவின் முன்னுரையில் குறிப்பிடுகிறார். திருக்குறள் வெண்பா என்ற இந்த நூல் எளிய செய்யுள் நடையில் சிறந்த உரையுடன் அமைந்துள்ளது. பண்டித ஜெகவீர பாண்டியரின் திருக்குறள் குமரேச வெண்பாவிற்குப் பிறகு திருக்குறள் முழுமைக்குமான செய்யுள் விளக்கமாக அமைந்திருக்கும் நூல் இது ஒன்றே ஆகும்.
# சுப்ரியா பதக்

**சுப்ரியா பதக் கபூர்** (Supriya Pathak Kapur) 1961 ஜனவரி 7 அன்று பிறந்த இவர் திரைப்படம், தொலைக்காட்சி மற்றும் நாட்கத்தில் நடித்து வரும் ஒரு இந்திய நடிகையாவார். கிக்டியில் ஹன்சா பரேக், சஞ்சய் லீலா பன்சாலியின் "தன்கோர் பா" , கோலியான் கி ராஸ்லீலா ராம்-லீலா, மற்றும் மற்றும் அமராவதியில் வைபவ் போன்ற கதாபாத்திரத்தில் நடித்ததற்காக இவர் பிரபலமாக உள்ளார்
# சுப்ரியா பதக்

## ஆரம்ப வாழ்க்கை

சுப்ரியா பதக் குசராத்தி நாடகத்திற்காகவே பிறந்த ஒரு கலைஞர் மற்றும் மூத்த நடிகர் ஆவார், தாயார் தினா பதக் மற்றும் கத்தியவாடி குஜராத்தியான தந்தை, பல்தேவ் பதக் .இவரது தந்தை நடிகர்கள் ராஜேஷ் கன்னா மற்றும் திலிப் குமார் ஆகியோருக்கு ஆடை வடிவமைப்பாளராக பணி புரிந்தார் . அவருக்கு ரத்னா பதக் என்ற தங்கை இருக்கிறார். அவரும் ஒரு நாடக கலைஞர் மற்றும் நடிகர் ஆவார். சுப்ரியா மும்பையின் தாதர் பகுதியில் பார்சி காலனியில் வளர்ந்தார் , ஆரம்பக்கல்வியை ஜே. பி. வச்சா பள்ளியில் பயின்ற இவர், நுண்கலையில் இளநிலைப் பட்டம் பெற்றுள்ளார். மும்பை பல்கலைக்கழகத்தின் நலாந்தா நடன ஆராய்ச்சி மையத்தில் பரதநாட்டியம் கற்றார்.
# சுப்ரியா பதக்

## தொழில்

பதக்கின் முதல் நடிப்பு "மைனா கர்ஜாரி" என்ற நாடகத்தின் மூலம் தற்செயலாக தனது தாயின் வழிகாட்டுதலின் கீழ் தினேஷ் தாக்கூருடன் ஆரம்பம் ஆனது.
# சுப்ரியா பதக்

## தனிப்பட்ட வாழ்க்கை

22 வயதில், பதக் தனது தாயின் நண்பர்களில் ஒருவரின் மகனை மணந்தார். எனினும், ஒரு வருடத்திற்குள் அவர்கள் பிரிந்தனர். 1986 ஆம் ஆண்டில், சாகர் சர்ஹாடியின் "ஆக்லா மாஸ்ஸம்" படத்தின் போது தற்போதைய கணவர் பங்கஜ் கபூரைச் சந்தித்தார், ஆனால் அத்திரைப்படம் வெளியிடப்படவில்லை. அதற்கு முன்னர் கதக் நடனக் கலைஞரும், நடிகருமான நீலிமா அஸீம் என்பவரை திருமணம் செய்து கொண்டார்,நடிகர் ஷாஹித் கபூர் அவர்களது மகன் ஆவார். ரத்னா பதக் , நசிருதீன் ஷா , ஷாஹித் கபூர் , இமாத் ஷா மற்றும் விவான் ஷா ஆகியோர் இவரது உறவினர்கள் ஆவர்.
# ஐயாம் தாரானே, 15

**ஐயாம் தாரானே, 15** (I'm Taraneh, 15) என்பது 2002 ஆம் ஆண்டு ராசூல் சதார் அமெலி (Rasul Sadr Ameli) இயக்கத்தில் பாரசீக மொழியில் வெளிவந்த
ஈரானிய நாட்டு திரைப்படம் ஆகும். 75வது திரைப்படவிழாவில் சிறந்த வெளிநாட்டு மொழிப்படத்திற்காக நுழைந்த முதல் ஈரானிய திரைப்படம் ஆகும்.
# ஐயாம் தாரானே, 15

## கதை

தாய் இல்லாத, தன் தந்தை சிறை வாசம் அனுபவிக்கும் நிலையில் உள்ள இவர்களின் மகளான தாரானே என்பவளுக்கு தற்போது 15 வயதுதான் நடக்கிறது. இவளை ஒரு கம்பளி வியாபாரியான அமீர் என்பவன் மணமுடிக்கிறான். இருவருக்குமிடையில் எந்த பொருத்தமும் இல்லாததால் நான்கே மாதங்களில் பிரிந்துவிடுகின்றனர். அமீர் தொழில் செய்வதற்காக செர்மனிக்கு சென்றுவிடுகிறான். அத்தருவாயில் தான் கருவுற்றிருப்பது கண்டு அதிர்ச்சி அடைந்தாலும், தன் குழந்தையை பெற்றுவளர்க்க முடிவுசெய்கிறாள். அதன்பின் அவள் படும் துன்பங்கள்தான் மீதிக் கதை.
# ஐயாம் தாரானே, 15

## மேலும் பார்க்க

- List of submissions to the 75th Academy Awards for Best Foreign Language Film
# ஐயாம் தாரானே, 15

## வெளி இணைப்பு

-
# கால்குளோசைட்டு

**கால்குளோசைட்டு** (*Calclacite*) என்பது CH<sub>3</sub>COO<sub>2</sub><sup>−</sup> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மம் மற்றும் ஒரு கனிமம் ஆகும். கால்சியம் (Ca2+), குளோரின் (Cl−), அசிட்டேட்டு (CH3COO2−) என்ற சொற்களின் முதல் சில எழுத்துகளைச் சேர்த்து இக்கனிமத்தின் பெயர் உருவாக்கப்பட்டுள்ளது.
# கால்குளோசைட்டு

## பண்புகள்

பட்டு முடிகள் பூப்பது போல 4 செ.மீ நீளத்திற்கு ஒற்றைச்சரிவச்சுப் படிகங்களாக கால்குளோசைட்டு படிகமாகிறது. கால்குளோசைட்டு கனிமம் ஒரு கரிம அமில உப்பு என்று நிக்கல் சிடரன்சு வகைப்பாடு கூறுகிறது. பார்மிகெய்ட்டு, அசிட்டமைடு, தாசுகோவைட்டு, பேய்சைட்டு, ஓகானைட்டு ஆகிய கனிமங்களுடன் சேர்ந்து இயற்கையில் தோன்றுகிறது.. மோவின் அளவு கோலில் வெண்மை நிறமுடைய இக்கனிமத்தின் கடினத்தன்மை மதிப்பு 1.5 ஆகும்.
# கால்குளோசைட்டு

## தோற்றம்

பாறைகள், புதை படிவுகள், பீங்கான் துண்டுகள் ஆகியவற்றின் மீது கால்குளோசைட்டு தோன்றுகிறது. அலமாரிகளின் ஓக் மரத் துண்டுகள் உற்பத்தி செய்யும் அசிட்டிக் அமிலாத்தின் செயல்பாட்டால் இம்மாற்றம் நிகழ்கிறது.
# தர்மதுரை (1991 திரைப்படம்)

**தர்மதுரை** (Tharmadurai) 1991 ஆம் ஆண்டு ரசினிகாந்த் மற்றும் கௌதமி நடிப்பில் ராஜசேகர் இயக்கத்தில், இளையராஜா இசையில் வெளியான தமிழ்த் திரைப்படம். இப்படம் 1989 ஆம் ஆண்டு விஷ்ணுவர்தன் நடிப்பில் வெளியான *தேவா என்ற* கன்னட திரைப்படத்தின் மறு ஆக்கம் ஆகும். இப்படம் தெலுங்கில் *கைதி அன்னய்யா* என்று மொழிமாற்றம் செய்யப்பட்டு வெளியானது. இந்தியில் *தியாகி* என்ற பெயரில் ரஜினிகாந்த் நடிக்க மறு ஆக்கம் செய்யப்பட்டது. திரையரங்குகளில் 175 நாட்கள் வெற்றிகரமாக ஓடிய வெற்றித் திரைப்படம்.
# தர்மதுரை (1991 திரைப்படம்)

## கதைச்சுருக்கம்

பாலுவும் ஐஸ்வர்யாவும் வீட்டைவிட்டு வெளியேறிய காதலர்கள். அவர்களைத் தேடிவரும் ஐஸ்வர்யாவின் தந்தை ராஜதுரையும் (சரண்ராஜ்) அவனது சகோதரன் ராமதுரையும் (நிழல்கள் ரவி) காதலர்கள் மறைந்துள்ள இடத்தைக் கண்டுபிடித்து பாலுவை அடிக்கும்பொழுது அங்குவரும் தர்மதுரையைப் (ரஜினிகாந்த்) பார்த்ததும் ராஜதுரை, ராமதுரை இருவரும் அங்கிருந்து ஓடிவிடுகின்றனர். இதைக்கண்டு வியக்கும் காதலர்கள் தர்மதுரையின் வீட்டிற்குச் சென்றதும் அவர் மனைவி பார்வதியிடம் (கெளதமி) அதற்கானக் காரணத்தைக் கேட்கின்றனர். பார்வதி கடந்தகாலக் கதையைக் கூறுகிறாள்.  
தர்மதுரையின் உடன்பிறந்த தம்பிகள் ராஜதுரை மற்றும் ராமதுரை. தன் தம்பிகளின் மீது அதிக பாசம் கொண்ட தர்மதுரை அவர்களை அதிக செலவு செய்து படிக்கவைக்கிறான். ஆனால் அவர்களோ அப்பாவியான அண்ணனை ஏமாற்றி பணத்தை வாங்கி வீண்செலவு செய்கின்றனர். தொழில் செய்வதாக பொய் சொல்லி தர்மதுரையிடம் 6 லட்ச ரூபாய் பணம் வாங்கிக்கொண்டு சென்னை செல்லும் ராஜதுரை மற்றும் ராமதுரை அங்கு சட்டத்திற்குப் புறம்பான தொழில்கள் செய்து விரைவில் பணக்காரர்கள் ஆகின்றனர். தர்மதுரைக்கும் பார்வதிக்கும் திருமணம் நடக்கிறது. தன் தம்பிகளைப் பார்ப்பதற்கு சென்னை வரும் தர்மதுரை அவர்கள் வீட்டில் தங்குகிறான். ராமதுரை செய்யும் கொலையை தான் செய்ததாக பழியேற்று சிறைக்குச் செல்கிறான் தர்மதுரை.  
தங்களுடைய பணத்தேவைக்காக கிராமத்து வீட்டை விற்க முயலும் ராஜதுரை மற்றும் ராமதுரையை அவர்களது தந்தை தடுக்கிறார். இருவரும் அவரைக் கொலை செய்கின்றனர். அந்தக் கொலையைக் கண்ட சாட்சியான தர்மதுரையின் மகனையும் கொன்றுவிடுகின்றனர். அவர்களிடமிருந்து தப்பிக்கும் பார்வதி சென்னைக்கு வந்து வீட்டுவேலை செய்து பிழைக்கிறாள். சிறையிலிருந்து விடுதலையாகி வரும் தர்மதுரை, பார்வதியின் மூலம் உண்மைகளை அறிந்து, கோபமாக தம்பிகளின் வீட்டுக்குச் சென்று அவர்களைக் கொல்ல எத்தனிக்கும்போது அவர்களுடைய மனைவிகளின் வேண்டுகோளுக்காக மன்னித்தாலும், அவர்கள் இருவரையும் வெறுத்து ஒதுக்கிவிடுகிறார். பின்பு இந்தக் காட்டிலுள்ள வீட்டில் வசித்துவருவதாக சொல்லி முடிக்கிறார் பார்வதி.  
இதன் பின் ராஜதுரையும் ராமதுரையும் எதிரிகளிடம் சிக்கிக்கொள்ள அவர்களை தர்மதுரை காப்பாற்றினாரா? மன்னித்து அவர்களை ஏற்றுக்கொண்டாரா? என்பதே முடிவு
# தர்மதுரை (1991 திரைப்படம்)

## நடிகர்கள்

- ரஜினிகாந்த் - தர்மதுரை
- கௌதமி - பார்வதி
- மது - தர்மதுரை, ராஜதுரை, ராமதுரையின் தந்தை
- நிழல்கள் ரவி - ராமதுரை
- சரண்ராஜ் - ராஜதுரை
- வைஷ்ணவி - வைபவி
- அஜய் ரத்னம் - அஜய்
- வெண்ணிற ஆடை மூர்த்தி
- மோகன் ராஜ்
- செந்தில்
- திலீப்
- பயில்வான் ரங்கநாதன்
# தர்மதுரை (1991 திரைப்படம்)

## தயாரிப்பு

"காலம் மாறிப்போச்சு" என்ற பெயரில் ரஜினிகாந்த், மஞ்சுளா, ரமேஷ் அரவிந்த் மற்றும் செந்தில் நடிப்பில் வேறு ஒரு கதையை படமாக்கத் துவங்கிய நிறுவனம் பிறகு அதைக் கைவிட்டு கன்னடத் திரைப்படமான *தேவா*வை மறு ஆக்கம் செய்தனர். படவெளியீட்டில் தாமதம் ஏற்படும் சூழலில் ரஜினியின் தனிப்பட்ட வேண்டுகோளுக்கிணங்க, இயக்குநர் ராஜசேகரின் விடாமுயற்சி மற்றும் கடின உழைப்பால் மட்டுமே இப்படம் சரியான நேரத்தில் வெளியானது.
# தர்மதுரை (1991 திரைப்படம்)

## படவெளியீடு

1991 ஆம் ஆண்டு பொங்கல் நாளன்று வெளியான படங்களில் பெரும் வெற்றி பெற்ற திரைப்படம் தர்மதுரை. இப்படம் வெளியாகி 100வது நாளில் இயக்குநர் ராஜசேகர் வாகன விபத்தில் மரணமடைந்தார்.